Here is a page extracted from Wikipedia that may contain CSS, HTML, and a lot of unformatted text.

Title: شريهان
Content: شريهان احمد عبد الفتاح المشهوره بالاسم الفنى شريهان Sherihan و هيا ممثله و راقصه استعراضيه مصريه, ابتدت حياتها الفنيه و هيا عندها اربع سنين و اشتغلت فى المسرح و السينما و التلفزيون.

حياتها 
شريهان اتولدت فى القاهره فى (6 ديسمبر 1964 ), جوز أمها هوا رجل الاعمال السعودى «احمد عبد الفتاح الشلقانى» و شريهان صرحت أكتر من مره إنه هو اللى كتبها بإسمه لما اتولدت, أما أخوها البيولوجى من أبوها الحقيقى هوا عازف الجيتار المشهور عمر خورشيد, و هيا حاليا متجوزه من رجل الأعمال الأردنى «علاء الخواجه» و خلفت بنتين و هما لولوه و تاليه.

حياتها الفنيه 
ابدعت شريهان من صغرها فى المسرح المصرى الكوميدى و الاستعراضى و اشهرهم مسرحيات (سك على بناتك) و (علشان خاطر عيونك) قدام العملاق فؤاد المهندس, و مسرحيه (شارع محمد على) قدام فريد شوقى. مثلت كمان فى السينما فى كتير من الافلام المصريه المهمه زى (الطوق و الاسوره) و (المرأه و القانون) و (فضيحه العمر) و (عرق البلح) و (ميت فل) و (الحب و الرعب) و(خلى بالك من عقلك) و غيرها كتير, وب النسبه للدراما التليفزيونيه قدمت شريهان ادوار مهمه كتير منها (دمى و دموعى و ابتسامتى), و اما اكتر حاجه بتميزها فى التليفزيزن هيا الفوازير فكانت النجمه الأولى فى الفوازير فى مصر و المنطقه كلها مع الفنانه نيللى. شريهان بطلت تمثيل فتره كبيره بعد اصابتها بمرض السرطان. مع نهايه 2018 و بدايه 2019 المنتج المصرى مدحت العدل فاجئ الجمهور بإن شريهان راجعه تانى للتمثيل و عمل مسرحيات و استعراضات.

أعمالها

من الأفلام 
 العشق والدم.
 عرق البلح .(مصنف من افضل 100 فيلم عربى حسب ترتيب مهرجان دبى السينمائى)
 جبر الخواطر.
 ميت فل.
 يوم حار جدا.
 كش ملك.
 سوق النساء.
 كريستال.
 الحب والرعب.
 العقرب.
 فضيحه العمر.
 المرشد.
 المرأه والقانون.
 شارع السد.
 الطوق و الأسوره(مصنف من افضل 100 فيلم فى تاريخ مصر)
 قفص الحريم.
 مدام شلاطه.
 خلى بالك من عقلك.
 مين فينا الحرامى.
 درب اللبانه.
 ريا وسكينه.
 العذراء والشعر الأبيض.
 المتشردان.
 الخبز المر.
 قطه على نار.

فى التلفزيون 
 دمى ودموعى وإبتسامتى.
 الأمتحان.
 رحمه.
 نار ودخان.
 القلوب عند بعضيها - سهره تلفزيونيه.
 الجلاد و الحب.
 دعونى أعيش.
 وعادت الأيام.
 سر الغريبه.
 المعجزه.
 بلاغ للنائب العام.
 حسن ونعيمه.

فى المسرح 
 سك على بناتك (مسرحيه)
 علشان خاطر عيونك.
 المهزوز.
 إنت حر
 شارع محمد علي(مسرحيه).

فوازير الرمضانيه 
 1994: حاجات ومحتاجات.
 1988: الف ليله وليله " فاطيما وحاليما وكاريما".
 1987: فوازير حول العالم.
 1986: فوازير الف ليله وليله "وردشان".
 1985: فوازير الف ليله وليله " عروسه البحور".

مصادر 

مواليد 1964
ممثلات مصريات
مسرحيين مصريين
مرضى السرطان
رقاصات مصريات